Translate the text from Welsh to English.



 
Heddiw, rwyf i'n rhoi'r wybodaeth ddiweddaraf am fy mlaenoriaeth o ran twf gwyrdd. 

 Ym mis Tachwedd 2013, gwnaeth y Cabinet gymeradwyo dull o weithredu sy’n seiliedig ar dwf gwyrdd ac rydym ni fel Llywodraeth wedi ymrwymo i weithio ar y cyd er mwyn gwneud yn fawr o'r cyfleoedd a gynigir gan dwf gwyrdd. Mae'r Grŵp Llywio Twf Gwyrdd yn adrodd yn uniongyrchol imi a Gweinidog yr Economi, Gwyddoniaeth a Thrafnidiaeth. Ym mis Chwefror, y cam cychwynnol a gymerwyd gan y Grŵp oedd cyhoeddi astudiaeth waelodlin ar dwf gwyrdd. Fodd bynnag, nid cyfrifoldeb un neu ddwy Adran yn unig yw twf gwyrdd. Yn hytrach, mae'n agenda drawsbynciol ac mae'n gyfrifoldeb ar bob adran o fewn ein Llywodraeth. Mae'r datganiad hwn yn rhoi manylion am rhai o’r meysydd yr wyf yn eu datblygu er mwyn cynorthwyo fy nghydweithwyr yn y cabinet i fynd i'r afael â'r agenda trawsbynciol hwn.

 Mae’r egwyddor datblygu cynaliadwy, fel y’i nodir yn Neddf Llesiant Cenedlaethau'r Dyfodol (Cymru) yn sail i'r agenda twf gwyrdd y byddwn yn ei datblygu. Yng Nghymru, hanfod Twf Gwyrdd yw meithrin twf economaidd, datblygiad ac ecwiti cymdeithasol gan sicrhau bod ein hasedau naturiol yn gallu parhau i ddarparu'r adnoddau a'r gwasanaethau amgylcheddol y mae ein lles yn dibynnu arnynt. I wneud hynny, mae angen ysgogi buddsoddiad ac arloesedd. Bydd hynny'n sail i dwf cynaliadwy ac yn fodd i sicrhau cyfleoedd economaidd newydd, i ddatblygu ein gweithlu a meithrin sgiliau. Bydd angen hefyd rannu enillion y twf mewn ffordd deg drwy ddarparu swyddi da. 

 Fel Llywodraeth, credwn fod twf gwyrdd yn fwy na dim ond cefnogi twf yn yr economi werdd – er bod hynny'n rhan bwysig o'n heconomi. Credwn fod twf gwyrdd yn ymwneud â sicrhau bod twf economaidd a'r amgylchedd yn mynd law yn llaw ar draws yr economi yn ei chyfanrwydd. Nid yw'n wir dweud na fydd gwyrddu’r economi yn ei chyfanrwydd yn sicrhau swyddi a thwf. Mae'r hyn sy'n sbarduno newid yn glir. Mae angen inni fynd ar drywydd twf economaidd a datblygiad sy'n amddiffyn y bobl fwyaf agored i niwed yn ein cymdeithas ond sydd hefyd yn sicrhau nad ydym yn mynd i gostau yn sgil y newid yn yr hinsawdd nac yn defnyddio adnoddau naturiol mewn modd anghynaliadwy.

 Mae'r manteision a'r cyfleoedd sy’n gysylltiedig â mynd ar drywydd twf gwyrdd wedi codi’n uwch ar yr agenda fyd\-eang. Ar ôl i Weinidogion mewn 34 o wledydd gefnogi twf gwyrdd, mae'r Sefydliad ar gyfer Cydweithrediad a Datblygiad Economaidd wedi llunio strategaeth twf gwyrdd. Mae Llywodraeth Cymru eisiau gwneud yn fawr o'r cyfleoedd rhyngwladol sydd ar gael. Cymru yw un o'r gwledydd cyntaf i lofnodi’r memorandwm      Cyd\-ddealltwriaeth Byd\-eang Newydd (MoU) ar Arweinyddiaeth Hinsawdd Byd\-eang          Is\-wladol. Fe'i llofnodwyd hefyd gan dalaith California a 10 arall. Drwy fod yn rhan o'r MoU, bydd modd i Gymru ddangos y camau cadarnhaol y mae’n eu cymryd ac wedi ymrwymo iddynt er mwyn mwyn i’r afael â’r newid yn yr hinsawdd, a hynny ar lwyfan rhyngwladol. Bydd yn fodd i ddenu buddsoddiad drwy dwf gwyrdd.  

 Wrth fynd ati i ddewis lleoliadau ar gyfer eu busnes, mae’r byd busnes ynghyd â gwledydd y byd yn canolbwyntio fwyfwy ar y defnydd cynaliadwy o adnoddau naturiol ac ar yr adnoddau naturiol hynny sydd ar gael. Mae gan Gymru fantais sylweddol o safbwynt ei hadnoddau naturiol ac rydym yn benderfynol o wneud yn fawr o'r fantais honno, ond nid ar draul yr adnoddau naturiol eu hunain.

 Mae angen system reoleiddiol effeithiol ar farchnadoedd llwyddiannus ynghyd â gweledigaeth strategol gryf. Rydym wrthi'n rhoi'r ddau ohonynt ar waith. Bydd Bil yr Amgylchedd (Cymru) yn sicrhau mwy o eglurder i fusnesau o ran y trywydd yr ydym am ei ddilyn er mwyn datgarboneiddio a sicrhau effeithlonrwydd o ran adnoddau. Bydd yn cryfhau ein hymrwymiadau o safbwynt y newid yn yr hinsawdd drwy roi fframwaith cyllidebau carbon ar waith. Y bwriad yw sicrhau gostyngiad o 80% o leiaf yn yr allyriadau erbyn 2050\. Bydd hefyd yn darparu cyfleoedd i fusnesau yng Nghymru fuddsoddi mewn rheoli gwastraff yn y dyfodol gan gynnwys, casglu, trin, ailbrosesu ac  adennill ynghyd ag ailweithgynhyrchu. Bydd hynny’n lleihau costau busnesau ac yn creu swyddi.

 Ond mae ein hymrwymiad i dwf gwyrdd yn fwy na rhoi fframwaith cyfreithiol a pholisïau ar waith. Byddwn yn sicrhau bod twf gwyrdd yn rhan o bopeth a wnawn ar lawr gwlad gan sicrhau bod hynny'n cael effaith gadarnhaol ar bobl a busnesau yng Nghymru.

 Twf Gwyrdd Cymru yw'r brand a ddefnyddiwn ar gyfer y gyfres o ymyriadau yr ydym yn eu datblygu er mwyn sicrhau buddsoddiad gwyrdd i Gymru ac er mwyn cyflymu'r broses. Ein bwriad yw hybu buddsoddiad sy'n lleihau allyriadau carbon, yn cwrdd â’i chostau ei hun, yn creu arbedion/incwm i'r sector cyhoeddus yn y tymor hir ac yn sicrhau manteision economaidd, gan gynnwys creu swyddi. Rydw i'n gweithio’n agos gyda Gweinidog yr EGT, yng nghŷd\-destun ei chyfrifoldebau ynni  a’i hymwneud â chwmniau angor, yn ogystal â chydweithwyr eraill yn y Cabinet i sicrhau bod Twf Gwyrdd Cymru yn sicrhau'r manteision hyn. Bydd hynny'n caniatáu iddynt gyflawni eu hymrwymiadau o ran yr hinsawdd ynghyd â sicrhau manteision economaidd a fydd yn rhyddhau cyllidebau ar gyfer gwasanaethau'r rheng flaen. Mae nifer o brosiectau ynni adnewyddadwy, effeithlonrwydd adnoddau ac ynni o wastraff yn yr arfaeth gan Twf Gwyrdd Cymru, a'r bwriad yw codi lefelau sylweddol o gyllid preifat i gefnogi'r prosiectau hynny. Byddwn yn sicrhau bod y prosiectau hyn yn rhoi cyfleoedd newydd i fusnesau yng Nghymru, yn eu diogelu ac yn creu swyddi. Bydd pecyn cymorth ar gyfer datblygu prosiectau yn sicrhau bod sefydliadau yn gwneud defnydd o'r technolegau a'r dulliau diweddaraf sy'n sicrhau'r atebion gorau ar eu cyfer o safbwynt ynni. Bydd hefyd yn gwneud yn fawr o'r cyfleoedd fydd ar gael i fusnesau o Gymru.

 Byddaf yn rhoi mwy o fanylion am Twf Gwyrdd Cymru cyn toriad yr haf.  








Translation:


 
I am today providing an update on my green growth priority.


In November 2013 Cabinet endorsed the green growth approach and as a Government we are committed to working collectively to maximise the opportunities green growth presents.  The Green Growth Steering Group, which reports directly to myself and the Minister for Economy, Science and Transport, as a first step, published a green growth baseline study in February. However, green growth is not simply the responsibility of one or two Departments; instead it is a cross cutting agenda that is the responsibility of our Government as a whole. This statement details a few of the areas I am developing to help support my cabinet colleagues in this cross cutting agenda.


The sustainable development principle, as set out in the Well\-being of Future Generations (Wales) Act, is the basis upon which our green growth agenda will be developed. Green growth in Wales is about fostering economic growth, development and social equity while ensuring that our natural assets can continue to provide the resources and environmental services on which our well\-being relies.  To do this it must stimulate investment and innovation, which will underpin sustained growth and give rise to new economic opportunities, develop our workforce and build skills, and fairly distribute the proceeds of growth through the provision of decent work.


As a Government we believe green growth goes beyond just supporting growth in the green economy, which is an important subset of our economy. We believe that green growth is about ensuring that economic growth and the environment go hand in hand across the whole economy and that it is a fallacy that greening the whole economy will not deliver jobs and growth. The drivers for change are clear. We need to pursue economic growth and development that protects our most vulnerable in society while preventing costly climate change and unsustainable natural resource use.


The benefits and opportunities of moving towards a green growth trajectory have risen up the global agenda. Following the endorsement of green growth from Ministers from 34 countries the OECD has developed a green growth strategy. The Welsh Government wants to seize the international opportunities on offer.  Wales is one of the founding signatories of the Memorandum of Understanding (MoU) on Subnational Global Climate Leadership along with the state of California and 10 other signatories. Being part of the MoU will help demonstrate Wales’ positive actions and commitment to combat climate change on an international stage and help attract investment through green growth.


As well as countries, the business world is increasingly focusing on the sustainable use of natural resources and availability of those natural resources when considering where to locate. Wales has a significant natural resource advantage and we are determined to ensure that this advantage is maximised, but not to the cost of the natural resources themselves.


Successful markets need an effective regulatory regime and a strong strategic vision. We are putting both in place.  The Environment (Wales) Bill will provide further clarity for business in relation to the pathway for decarbonisation and resource efficiency.  It will strengthen our climate change commitments by putting in place a carbon budgeting framework working towards at least an 80% reduction in emissions by 2050\. It will also provide opportunities for businesses in Wales to invest in future waste management including collections, treatment, reprocessing and recovery as well as remanufacturing. This will reduce business costs as well as create jobs. 


But our commitment to green growth goes further than putting in place a legal and policy framework. We will ensure that green growth is reflected in all we do at the grass roots level, making a positive impact for the people and businesses of Wales.


Green Growth Wales is our “brand” for a suite of interventions we are developing to increase and accelerate green investment in Wales.  Our intention is to promote investment that reduces carbon emissions, covers its own costs, creates public sector saving/income over the longer term and creates economic benefit including employment. I am working closely with the Minister for EST, in respect of her responsibilities in regard to energy and relations with anchor companies, and other Cabinet Colleagues to ensure that Green Growth Wales delivers these benefits, not only enabling them to deliver on their climate commitments, but delivering them economic benefits that free up budgets for front\-line services. Green Growth Wales is developing a pipeline of projects encompassing renewable energy, resource efficiency and energy from waste, with the intention to raise significant levels of private finance to support those projects. We will ensure that these projects provide new opportunities for businesses in Wales and protect and create jobs.  A package of project development support will ensure that organisations make use of the latest technologies and approaches that deliver the best energy solutions for them, and we will maximise the opportunities for Welsh businesses.


I will be coming forward with further details on Green Growth Wales before summer recess.